สานต่อธุรกิจแฟรนไชส์ สร้างงาน สร้างอาชีพ สร้างรายได้ ตั้งเป้าภายในปี 2565 สร้างมูลค่าทางเศรษฐกิจไม่ต่ำกว่า 4,600 ล้านบาท
นายสินิตย์ เลิศไกร รัฐมนตรีช่วยว่าการกระทรวงพาณิชย์ เปิดเผยว่า เนื่องจากการแพร่ระบาดของโรคโควิด-19 ลูกจ้างในภาคธุรกิจถูกเลิกจ้าง ตกงาน ส่งผลเป็นลูกโซ่สะเทือนเศรษฐกิจภาพรวมของประเทศ กระทรวงฯ ใช้ ‘ธุรกิจแฟรนไชส์’ เป็นโมเดลในการแก้ปัญหาที่เกิดขึ้น ซึ่งดูได้จากความสำเร็จของการจัดงาน ‘แฟรนไชส์สร้างอาชีพ’ ทั้งส่วนกลางและภูมิภาคเมื่อปลายปี 2564 ที่ผ่านมา สร้างผู้ประกอบธุรกิจรายใหม่ได้กว่า 5,800 ราย มูลค่ารวมกว่า 1,000 ล้านบาท สร้างความหวังของประชาชนที่กลับมามีอาชีพ มีงาน มีรายได้ให้แก่ตนเองและครอบครัวอีกครั้ง ได้เรียนรู้การเริ่มต้นประกอบธุรกิจและจะเน้นการพัฒนาเพื่อสร้างความเข้มแข็งให้ผู้ประกอบธุรกิจแฟรนไชส์ทั้งระบบประสานสถาบันการเงินที่เป็นพันธมิตรกับกรมการค้าภายใน สนับสนุนสินเชื่ออัตราดอกเบี้ยพิเศษแก่ผู้ประกอบการแฟรนไชส์ เพื่อนำไปขยายธุรกิจสำหรับแฟรนไชส์รายเดิม หรือนำไปเลือกซื้อธุรกิจแฟรนไชส์ที่สนใจสำหรับผู้ประกอบการรายใหม่ กระทรวงฯ ตั้งเป้าภายในปี 2565 จะสร้างอาชีพให้ประชาชนผ่านระบบแฟรนไชส์  จำนวนไม่น้อยกว่า 10,000 ราย ซึ่งจะช่วยสร้างมูลค่าทางเศรษฐกิจไม่ต่ำกว่า 4,600 ล้านบาท ปัจจุบันธุรกิจแฟรนไชส์ มีมูลค่าตลาดรวมกว่า 3 แสนล้านบาทต่อปี คิดเป็นสัดส่วนร้อยละ 1.9 ของ GDP ทั้งประเทศ ถือเป็นการใช้เป็นเครื่องมือในการ สร้างงานสร้างอาชีพ สร้างรายได้ ทั้งในยามที่ประเทศประสบปัญหาวิกฤตนี้